
RADVILIŠKIO RAJONO SAVIVALDYBĖS MERAS

POTVARKIS
DĖL DARBO GRUPĖS SUDARYMO IR KONKURSO SĄLYGŲ TVIRTINIMO

2024 m. liepos       d. Nr. M-               (2.5)
Radviliškis

Vadovaudamasis Lietuvos Respublikos vietos savivaldos įstatymo 27 straipsnio 2 dalies 26 punktu ir atsižvelgdamas į žodinius asmenų sutikimus:
1. Sudarau darbo grupę Radviliškio miesto Antaniškių vasaros estrados viešosios erdvės sutvarkymo idėjos konkursui (toliau – Konkursas) pateiktų idėjinių projektų geriausio projekto išrinkimui:
1.1. Eglė Ivanauskytė – Administracijos direktorė, (pirmininkė);
1.2. Jonas Barkauskas – architektas, UAB „Projektavimo centras“ direktorius, (narys); 
1.3. Edmundas Gaubas – tautodailininkas, Radviliškio miesto garbės pilietis (narys); 
1.4. Ingrida Grigalaitienė – Architektūros ir urbanistikos skyriaus vyr. specialistė (narė);
1.5. Birutė Mačiulienė – Radviliškio miesto seniūnijos kraštotvarkininkė (narys);
1.6. Justinas Pranys – Radviliškio miesto seniūnas (narys);
1.7. Jurgita Sidarienė – vicemerė (narė);
1.8. Alvydas Ubarevičius – architektas, UAB „Siena“ vadovas (narys);
1.9. Artūras Valuckas – Architektūros ir urbanistikos skyriaus vedėjas (narys);
1.10. Gintautas Vičas – Statybos ir viešosios tvarkos skyriaus vedėjas (narys).
2. [bookmark: _Hlk172641082][bookmark: _Hlk172641430][bookmark: _Hlk172641252]Tvirtinu Radviliškio miesto Antaniškių vasaros estrados viešosios erdvės sutvarkymo idėjos konkurso sąlygas (pridedama).
3. Nurodau, kad šis potvarkis ne vėliau kaip per vieną mėnesį nuo jo įteikimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Apygardos administraciniam teismui bet kuriuose šio teismo rūmuose.



Savivaldybės meras                                                                                                Kazimieras Račkauskis



PATVIRTINTA
Radviliškio rajono savivaldybės mero
2024-07-     potvarkiu Nr. M-        (2.5)

RADVILIŠKIO MIESTO ANTANIŠKIŲ VASAROS ESTRADOS VIEŠOSIOS ERDVĖS SUTVARKYMO IDĖJOS KONKURSO SĄLYGOS

I SKYRIUS
BENDROSIOS NUOSTATOS

1. Radviliškio miesto Antaniškių vasaros estrados viešosios erdvės sutvarkymo idėjos konkursą (toliau – Konkursas) skelbia ir organizuoja Radviliškio rajono savivaldybės administracija, įstaigos kodas 188726247, Aušros a. 10, 82196 Radviliškis, tel. +370 422 69 003, el. p. informacija@radviliskis.lt.
2. Skelbimas apie Konkursą ir Konkurso dokumentai skelbiami Radviliškio rajono savivaldybės interneto svetainėje www.radviliskis.lt, ir kt.
3. Konkursas vykdomas laikantis lygiateisiškumo, nediskriminavimo, skaidrumo, abipusio pripažinimo principų, konfidencialumo bei nešališkumo reikalavimų.
4. Konkurse gali dalyvauti fiziniai asmenys, privatieji juridiniai asmenys, viešieji juridiniai asmenys ar tokių asmenų grupė, atitinkantys Konkurso dalyviams keliamus kvalifikacinius reikalavimus. Dalyvių skaičius neribojamas.
5. Konkursas laikomas įvykusiu, jeigu yra bent vienas Konkurso sąlygas nustatytus reikalavimus atitinkantis pasiūlymas.
6. Konkursui pateiktus idėjos projektus vertina Radviliškio rajono savivaldybės mero potvarkiu sudaryta darbo grupė (toliau – Darbo grupė).
7. I–III vietas užėmusiems idėjos projektams bus skirtos piniginės premijos.
8. Konkurso koordinatorius – Architektūros ir urbanistikos skyriaus vedėjas Artūras Valuckas, tel. (+370 422) 68007, el. p. arturas.valuckas@radviliskis.lt.

II SKYRIUS
KONKURSO OBJEKTAS IR TIKSLAS

9. [bookmark: _Hlk172630055]Konkurso objektas – Radvilikio miesto teritorijoje esančiame Antaniškių miške visuomeninės paskirties teritorijų žemės sklypo (unikalus Nr. 4400-2307-2960) Vytauto Landsbergio-Žemkalnio g. 26, Radviliškio m. (sklypo plotas – 0,9151 ha) sutvarkymo idėjos pasiūlymas (toliau – Pasiūlymas).
10. Konkurso tikslas – iš konkursui pateiktų Pasiūlymų atrinkti geriausią pasiūlymą.
11. Rengiant idėją, būtina vadovautis vientisumo, kompozicinio harmoningumo, ilgaamžiškumo, kompleksiškumo, funkcionalumo ir praktiškumo principais. Pasiūlyme pateiktos medžiagos turi būti ilgaamžės ir kokybiškos.
12. Rengiant Pasiūlymą Konkurso dalyviai turi vadovautis visomis Konkurso sąlygomis bei jų priedu.
13. Pasiūlymas į dalis neskaidomas. Alternatyvių Pasiūlymų pateikti negalima.

III SKYRIUS
KONKURSO DALYVIŲ KVALIFIKACINIAI REIKALAVIMAI

14. Dalyvauti Konkurse gali visi fiziniai arba juridiniai asmenys, pateikę Konkurso sąlygas atitinkantį Pasiūlymą.
15. Fizinis asmuo, norintis dalyvauti konkurse kaip dalyvis, turi turėti meno studijų krypties (dailės, architektūros) aukštąjį universitetinį arba jam prilygstantį išsilavinimą. Juridinis asmuo, asmenų grupė ar ūkio subjektų grupė, norintys dalyvauti konkurse kaip dalyviai, Pasiūlymo rengimui turi paskirti bent vieną architektą, turintį architektūros aukštąjį universitetinį arba jam prilygstantį išsilavinimą.
[bookmark: _GoBack]IV SKYRIUS
KONKURSO DOKUMENTŲ PATEIKIMAS

16. Konkurso dokumentai viešai skelbiami Radviliškio rajono savivaldybės interneto svetainėje www.radviliskis.lt.
17. [bookmark: _Hlk172626535]Konkurso dalyviai registruojami elektroniniu paštu informacija@radviliskis.lt. Užsiregistravę Konkurso dalyviai gaus Konkurso sąlygų priedą (sklypo planą) bei su konkursu susijusios Konkursą organizuojnčios organizacijos pranešimus (paaiškinimus, patikslinimus, informaciją apie vokų su devizų šifrais atplėšimo datą ir kt.) 
18. Klausimus, susijusius su Konkurso sąlygomis, Konkurso dalyviai gali užduoti iki 2024 m. rugpjūčio 14 d. 13 val. elektroniniu paštu informacija@radviliskis.lt. Atsakymai į klausimus per 3 d. d. bus siunčiami registracijos metu nurodytu elektroninio pašto adresu.
19. Konkurso dalyvis, nepasinaudojęs galimybe prašyti paaiškinti (patikslinti) Konkurso dokumentus iki Konkurso sąlygose nustatyto termino pabaigos, įsipareigoja nesiremti šio Konkurso dokumentų neaiškumais (netikslumais) ginčo, pretenzijos ar skundo atveju.
20. Konkursą organizuojanti organizacija turi teisę, savo iniciatyva ir / ar atsižvelgiant į Konkurso dalyvių klausimus iki 2024 m. rugpjūčio 14 d. 13 val. daryti neesminius Konkurso sąlygų pakeitimus ir papildymus, apie tai informuojant visus užsiregistravusius Konkurso dalyvius. Konkurso sąlygų pakeitimai ir papildymai yra neatskiriama Konkurso sąlygų dalis.

V SKYRIUS
PASIŪLYMŲ RENGIMAS, PATEIKIMAS, KEITIMAS

21. Konkurso dalyvis gali pasiūlyti tik vieną Pasiūlymą – individualiai arba kaip ūkio subjektų grupės narys. Jei konkurso dalyvis pateikia daugiau kaip vieną idėjos Pasiūlymą arba kaip ūkio subjektų grupės narys dalyvauja teikiant kelis Pasiūlymus, tokie Pasiūlymai atmetami.
22. Konkurso dalyvis prisiima visus kaštus, susijusius su Pasiūlymo rengimu ir įteikimu. Konkursą organizuojanti organizacija nėra atsakinga ar įpareigota dėl šių kaštų padengimo. Konkursą organizuojanti organizacija neatsako ir neprisiima šių išlaidų, nepriklausomai nuo to, kaip vyktų ir baigtųsi Konkursas.
23. Konkurso dalyvio Pasiūlymas bei kita korespondencija turi būti pateikta lietuvių kalba.
24. Pasiūlymas turi būti pateiktas ne vėliau kaip iki 2024 m. spalio 17 d. 13 val. šiuo adresu: Radviliškio rajono savivaldybės administracija, Aušros a. 10, 82196 Radviliškis, 207 kab.
25. [bookmark: _Hlk172632495]Pasiūlymas Konkursą organizuojančiai organizacijai pateikiamas paštu, per kurjerį arba Konkurso dalyviui pačiam perduodant jį. Pasiūlymas turi būti užregistruotas organizacijoje, nurodant tikslią gavimo datą ir laiką valandomis ir minutėmis.
26. Konkursą organizuojanti organizacija neatsako už pašto vėlavimus ar kitus nenumatytus atvejus, dėl kurių Pasiūlymai nebuvo gauti ar gauti pavėluotai. Vėliau gauti Pasiūlymai nebus priimami. Vėliau gautus Pasiūlymus Konkursą organizuojanti organizacija užregistruoja ir neatplėštus gražina jį siuntusiam Konkurso dalyviui. Pasiūlymas taip pat gražinamas dalyviui, jeigu Pasiūlymas pateiktas neužklijuotas.
27. Pasiūlymai privalo būti pateikti anonimiškai. Anonimiškumo reikalavimas laikomas pažeistu, jei Pasiūlyme (bet kokioje jo sudėtinėje dalyje, taip pat ir skaitmeninėje laikmenoje) yra nurodytas autoriaus ar jų grupės vardai, pavardės, juridinių asmenų pavadinimai, logotipai ar bet kuri kita Konkurso dalyvį identifikuoti leidžianti informacija.
28. Konkurso dalyvis savo pateikiamą Pasiūlymą privalo paženklinti devizu (kodu). Devizas – Konkurso dalyvio pasirinktas raidinis kodas (5 raidės), kuris rašomas ant visų Pasiūlymo dokumentų ir visų pateiktų pakuočių. Dalyvis privalo visur rašyti tą patį devizą.
29. Pasiūlymas (šių Konkurso sąlygų 30 punktas) pateikiamas atskiroje pakuotėje (1 vokas), užklijuotas taip, kad nepažeidus įpakavimo nebūtų galima pakuotės atidaryti. Ant šios pakuotės turi būti užrašas:
[bookmark: _Hlk172641465]„Radviliškio miesto Antaniškių vasaros estrados viešosios erdvės
sutvarkymo idėjos konkursui
Devizas: .........................“

	Kitoje pakuotėje (2 vokas) pateikiamas užpildytas devizo iššifravimas ir Konkurso dalyvio kvalifikaciją įrodantys dokumentai ar patvirtintos jų kopijos. Ant šios pakuotės turi būti užrašas:
„Radviliškio miesto Antaniškių vasaros estrados viešosios erdvės
sutvarkymo idėjos konkursui
DEVIZO ŠIFRAS
Devizas:..........
Neatplėšti iki pasiūlymų vertinimo Darbo grupės posėdžio“

Abi aukščiau aprašytos pakuotės (1 ir 2 vokai) pateikiami supakuoti į bendrą voką (pakuotę), ant kurio turi būti tik šis užrašas:
„Radviliškio miesto Antaniškių vasaros estrados viešosios erdvės
sutvarkymo idėjos konkursui
Devizas: .........................“

30. Pasiūlymas privalo atitikti šiuos sudėties, turinio bei apimties reikalavimus:
30.1. Idėja turi būti originali, patraukli ir įtraukianti. Kviečianti lankytis, būti, leisti laiką.
30.2. Kuriant objektus vadovautis vientisumo, kompozicinio harmoningumo, ilgaamžiškumo, kompleksiškumo, funkcionalumo ir praktiškumo principais. Pasiūlyme pateiktos medžiagos turi būti ilgaamžės ir kokybiškos.
30.3. Atskiroje A4 formato popierinėje byloje turi būti pateiktas aiškinamasis raštas (1 egz.). Aiškinamojo rašto titulinio lapo dešiniajame kampe turi būti užrašytas devizas, o lapo apačioje – tekstas „Aiškinamasis raštas“. Jame turi būti nurodyta:
30.3.1. Trumpas idėjos apibūdinimas, sprendimo paaiškinimas;
30.3.2. Medžiagiškumas;
30.3.3. Planinis sprendimas sklype;
30.3.4. Preliminari Pasiūlymo įgyvendinimo kaina eurais, įskaitant PVM.
30.4. Visi brėžiniai, schemos ir kita vaizdinė medžiaga turi būti pateikta ant ne daugiau kaip 4 planšečių, kurių matmenys – 70 x 100 cm (planšetės eksponuojamos vertikaliai). Pasiūlymų brėžiniai turi būti sunumeruoti eilės tvarka, kiekvienos planšetės viršutiniame dešiniajame kampe (atitraukus 2 cm nuo planšetės kraštų) užrašomas devizas 1,0 cm dydžio šriftu. Iki A3 formato lapo sumažintos spalvotos planšečių kopijos turi būti pateikiamos aiškinamojo rašto byloje kaip priedai.
31. Konkurso dalyviai turi teisę pridėti ir kitus Pasiūlymą apibūdinančius dokumentus, vizualinę medžiagą, planus ir kt.
32. Visa Pasiūlymo medžiaga turi būti įrašyta skaitmeninėje laikmenoje, kuri įdedama į aiškinamojo rašto segtuvą. Joje turi būti įrašyta visa pateikta medžiaga (planšetė, aiškinamasis raštas ir kt.) PDF formatu. Aiškinamasis raštas ir kiekviena planšetė turi būti įrašyta atskirame faile. Ant skaitmeninės laikmenos turi būti užrašytas (prisegtas) devizas. Skaitmeninė medžiaga turi būti pateikta taip, kad pagal ją nebūtų galima identifikuoti Konkurso dalyvio (-ių).
33. Voke su ant jo užrašytu devizu ir užrašu „Devizo šifras“, Konkurso dalyvis Konkursą organizuojančiai organizacijai pateikia:
33.1. Pasiūlymo devizo šifrą: Pasiūlymą pateikusio Konkurso dalyvio ar ūkio subjektų grupės pavadinimas (jei Pasiūlymą pateikia juridinis asmuo) ar vardas (-ai), pavardė (-ės) (jei Pasiūlymą pateikia fizinis (-iai) asmuo (-ys), įmonės kodas (jei Pasiūlymą pateikia juridinis asmuo), buveinės adresas, telefono numeris, el. pašto adresas. Jungtinės veiklos pasiūlymo atveju – jungtinės veiklos sutartis, nurodomas įgalioto atstovo pavardė ir telefono numeris. Juridiniai asmenys turi nurodyti Pasiūlymo autorių arba autorius, jų procentinį indėlį į Pasiūlymą bei jų kontaktinius telefono numerius (šių Konkurso sąlygų priedas);
33.2. Dokumentai (su priedais) turi būti surišti ir sunumeruoti.
34. Konkurso koordinatorius patikrina, ar pateikti Pasiūlymai atitinka Konkurso sąlygose nustatytus Pasiūlymų pateikimo, anonimiškumo, sudėties reikalavimus. Informacija pateikiama Darbo grupės nariams pirmojo posėdžio pradžioje.

VI SKYRIUS
VIEŠAS PASIŪLYMŲ EKSPONAVIMAS

35. Viešas Pasiūlymų eksponavimas vyks nuo 2024 m. spalio 21 iki lapkričio 4 d. imtinai Radviliškio rajono savivaldybės patalpose, Aušros a. 10, Radviliškyje. Su Pasiūlymais bus galima susipažinti darbo dienomis nuo 8.00 val. iki 17.00 val. (penktadieniais iki 15.45 val.). Visi norintys galės raštu išreikšti savo nuomonę apie eksponuojamus Pasiūlymus, siūlyti pretendentus į prizines vietas.
36. Pasiūlymų skaitmeninės kopijos bus eksponuojamos Radviliškio rajono savivaldybės interneto svetainėje www.radviliskis.lt ir socialiniuose tinkluose.

VII SKYRIUS
PASIŪLYMŲ VERTINIMAS

37. Konkursui pateiktus Pasiūlymus vertina ir sprendimus priima Darbo grupė uždarame posėdyje, įvertinant gyventojų nuomonę ir gautus atsiliepimus bei vertinimus.
38. Darbo grupės posėdis numatomas 2024 m. lapkričio 5 d. Atsiradus nenumatytoms aplinkybėms Darbo grupės posėdis gali būti perkeliamas į kitą dieną. Apie tikslią posėdžio datą, laiką ir vietą bus paskelbta Radviliškio rajono savivaldybės interneto svetainėje www.radviliskis.lt. Konkurso dalyviai bus informuoti elektroniniu paštu ne vėliau kaip prieš 3 dienas.
39. Darbo grupės posėdžiai laikomi teisėtais, jeigu juose dalyvauja ne mažiau kaip 2/3 Darbo grupės narių.
40. Pagrindiniai vertinimo kriterijai, pagal kuriuos bus vertinami Konkurse dalyvaujantys Pasiūlymai:
40.1. Architektūrinės idėjos originalumas (estetinis išraiškingumas);
40.2. Santykis ir sąryšis su gamta;
40.3. Patrauklumas visuomenei;
40.4. Funkcionalumas ir įgyvendinimo galimybė.
41. Kiekvienas Darbo grupės narys privalo pateiktus Pasiūlymus vertinti objektyviai, vadovaudamasis tik Darbo grupė nariai prieš pasiūlymų vertinimo pradžią privalo pasirašyti nešališkumo deklaraciją ir konfidencialumo pasižadėjimą.
42. Darbo grupės darbui vadovauja pirmininkas.
43. Darbo grupės posėdžių sekretoriaus funkcijas atlieka vienas iš Darbo grupės narių.
44. Darbo grupės posėdyje dalyvauja Darbo grupės nariai, posėdžiui sekretoriaujantis narys turi balsavimo teisę.
45. Darbo grupės posėdžiai protokoluojami. Protokole nurodomi įvertintų ir atmestų pasiūlymų vertinimo motyvai, vertinimo balai ir Darbo grupės rekomendacijos. Darbo grupės protokolus pasirašo visi posėdyje dalyvavę Darbo grupės nariai.
46. Darbo grupė atmeta tuos Pasiūlymus, kurie:
46.1. Išsiųsti ar gauti po Konkurso sąlygose nustatyto galutinio Pasiūlymo pateikimo termino;
46.2. Pateikti pažeidžiant anonimiškumą;
46.3. Neatitinka kitų Konkurso sąlygose išdėstytų reikalavimų.
47. Darbo grupė Pasiūlymus vertina pagal šių sąlygų 40 punkte nustatytus vertinimo kriterijus:
47.1. Kiekvienas vertinimo kriterijus vertinamas iki 5 balų. Didžiausia Pasiūlymo įvertinimo bendra balų suma – 20 (4 kriterijai x 5 balai);
47.2. Kiekvienas Darbo grupės narys pateiktą Pasiūlymą vertina atskirai. Didžiausias bendras visų Darbo grupės narių Pasiūlymų įvertinimo vidurkis – 20 balų;
47.3. Mažiausias bendras visų Darbo grupės narių Pasiūlymų įvertinimo vidurkis – 12 balų. Jeigu visi Konkursui pateikti Pasiūlymai įvertinti mažesniu nei 12 balų vidurkiu, tokiu atveju laikoma, kad Konkursas neįvyko, nes pateikti Pasiūlymai yra prastos kokybės.
48. Jeigu keli Pasiūlymai surenka vienodą balų skaičių, sudarant preliminarią Pasiūlymų eilę, pirmesnis į šią eilę įrašomas Konkurso dalyvis, anksčiau pateikęs Pasiūlymą.
49. Įvertinusi Pasiūlymus Darbo grupė sudaro preliminarią Pasiūlymų (nurodant devizus) eilę balų mažėjimo tvarka. Darbo grupės sprendimas įforminamas protokolu, kurį pasirašo visi nariai ir sekretorius prieš atplėšiant pakuotes su devizo šifrais.
50. Pakuotės su devizų šifrais atplėšiamos ir Konkurso dalyvių kvalifikacija tikrinama tame pačiame Darbo grupės posėdyje (jeigu Darbo grupė nenusprendė dėl papildomo posėdžio). Vokų su devizų šifrais atplėšimo procedūroje turi teisę dalyvauti visi Pasiūlymus pateikę Konkurso dalyviai ir / ar jų įgalioti atstovai. Vokai atplėšiami dalyvaujančių Konkurso dalyvių ir / ar jų įgaliotų atstovų akivaizdoje. Pakuotės atplėšiamos ir tuo atveju, jei Konkurso dalyviai ir/ar jų įgalioti asmenys neatvyksta.
51. Darbo grupė, paskelbusi Pasiūlymų eilę ir Pasiūlymų devizų šifrus, uždarame posėdyje patikrina Konkurso dalyvių atitiktį Konkurso dokumentuose nurodytiems kvalifikacijos reikalavimams. Jeigu Darbo grupė nustato, kad dalyvio pateikti kvalifikaciniai duomenys yra neišsamūs arba netikslūs, ji privalo prašyti Konkurso dalyvio juos patikslinti. Darbo grupė atmeta Pasiūlymus tų Konkurso dalyvių, kurių kvalifikacija neatitinka nustatytų reikalavimų, ir priima sprendimą dėl galutinės Pasiūlymų eilės. Procedūra įforminama protokolu, kurį pasirašo visi Darbo grupės nariai.
52. Darbo grupė, įvertinusi Pasiūlymus, gali raštu pateikti rekomendacijas dėl tolimesnio Konkurso laimėtojais pripažintų Pasiūlymų korekcijų.
53. Darbo grupė gali ir neskirti laimėtojų, jeigu Konkurse visi gauti Pasiūlymai neatitiko Konkurso dokumentų reikalavimų arba nevisiškai juos atitiko.

VIII SKYRIUS
KONKURSO REZULTATŲ PASKELBIMAS

54. Konkurso rezultatai paskelbiami Radviliškio rajono savivaldybės interneto svetainėje www.radviliskis.lt, visiems Konkurso dalyviams ir Darbo grupės nariams išsiunčiami elektroniniu paštu.
55. Konkurso rezultatai paskelbiami ne vėliau kaip per 3 darbo dienas nuo Darbo grupės sprendimo priėmimo dienos.
56. Darbo grupės galutinį sprendimą dėl Konkurso laimėtojų priima tik tada, kai išnagrinėjamos Konkurso dalyvių pretenzijos, jeigu jų gauta, bet ne anksčiau kaip po 5 darbo dienų nuo pranešimo apie Konkurso laimėtojus išsiuntimo Konkurso dalyviams dienos. Ši nuostata netaikoma, jeigu Pasiūlymą pateikė vienas Konkurso dalyvis.
57. Konkurso dalyviai pretenzijas gali raštu pareikšti ne vėliau kaip per 5 darbo dienas nuo pranešimo apie Konkurso laimėtojus gavimo dienos. Darbo grupė išnagrinėja pretenziją per 3 darbo dienas ir apie sprendimą informuoja nedelsiant.
58. Galutinis Darbo grupės sprendimas (Konkurso I–III vietų laimėtojai ir piniginių premijų skyrimas) įforminamas protokolu. Pranešimas Konkurso Laimėtojams ir visiems kitiems Konkurso dalyviams išsiunčiamas elektroniniu paštu ne vėliau kaip per 3 darbo dienas nuo Darbo grupės galutinio sprendimo priėmimo dienos.

IX SKYRIUS
PINIGINĖS PREMIJOS IR JŲ IŠMOKĖJIMAS

59. Piniginių premijų fondą sudaro 10 000 Eur. Premijos paskirstomos I–III vietas užėmusiems Pasiūlymams tokia proporcija:
I vieta – 5 000 Eur;
II vieta – 3 000 Eur;
III vieta – 2 000 Eur.
60. Darbo grupės privalo paskirti I–III vietas, o piniginės premijos privalo būti išdalintos. Premijoms neišmokėtų lėšų dalis lieka Konkursą organizuojančiai Radviliškio rajono savivaldybės administracijai šiais atvejais:
60.1. kai Pasiūlymų pateikta mažiau, negu numatyta premijų;
60.2. kai mažiau negu trys arba visi Konkursui pateikti Pasiūlymai įvertinti mažesniu nei 12 balų vidurkiu, tokiu atveju laikoma, kad pateikti Pasiūlymai yra prastos kokybės.
61. Piniginės premijos Konkurso laimėtojams išmokamos ne vėliau kaip per 1 mėnesį nuo galutinio Darbo grupės sprendimo priėmimo dienos.

X SKYRIUS
KONKURSO PASIŪLYMŲ GRĄŽINIMAS IR NAIKINIMAS

62. Konkursą organizuojanti organizacija turi teisę pasilikti visus Pasiūlymus, už kuriuos buvo įteiktos piniginės premijos, taip pat įsigyti kitus Pasiūlymus susitarimo su Konkurso dalyviais būdu.
63. Konkurso nelaimėję dalyviai savo pasiūlymus turi teisę atsiimti per 14 kalendorinių dienų nuo pranešimo apie galutinį Darbo grupės sprendimą išsiuntimo Konkurso dalyviams dienos. Per nurodytą terminą neatsiimti Pasiūlymai bus sunaikinti, nemokant jų autoriams jokių atlyginimų ir/ar kompensacijų.

XI SKYRIUS
AUTORIŲ TEISĖS

64. [bookmark: _Hlk172639053]Premijuotų Pasiūlymų medžiaga lieka Konkursą organizavusios organizacijos nuosavybe. Ji įgauna teisę, pasibaigus Konkursui, premijuotus Pasiūlymus dokumentuoti, eksploatuoti ir skelbti (įskaitant eksponavimą ir skelbimą, pasinaudojant trečiųjų asmenų paslaugomis), naudoti rengiant techninį projektą ir kt. be papildomo apmokėjimo, tačiau visais atvejais Konkursą organizavusi organizacija privalo paskelbti Pasiūlymų autorių vardus.
65. Autorių teisės į kūrinius nustatytos LR Autorinių teisių ir gretutinių teisių įstatyme.
66. Dalyvis yra atsakingas už tai, kad jo pateiktas Pasiūlymas nepažeidžia bet kokių trečiųjų šalių intelektinės nuosavybės teisių, ir įsipareigoja apsaugoti Konkursą organizavusią organizaciją nuo bet kokių dėl to atsiradusių trečiųjų asmenų pretenzijų.

XII SKYRIUS
BAIGIAMASIOS NUOSTATOS

67. Konkurso procedūros, kurios neapibrėžtos šiuose Konkurso dokumentuose, vykdomos vadovaujantis Lietuvos Respublikos teisės aktų nustatyta tvarka.
68. Tolimesni projektavimo ir statybos darbų pirkimai bus vykdomi atskirai, vadovaujantis Lietuvos Respublikos viešųjų pirkimų įstatymu bei kitais teisės aktais.
69. Radviliškio rajono savivaldybės administracija turi teisę nutraukti konkursą, jeigu atsiranda aplinkybių, kurių nebuvo galima numatyti. Administracija apie tai raštu informuoja konkurso dokumentus gavusius asmenis. Radviliškio rajono savivaldybės administracija, nutraukusi konkursą, dalyvių patirtų nuostolių neatlygina ir kompensacijų dalyviams nemoka.

